19. schôdza NR SR - 5.deň - B. popoludní
Dátum: 2024-09-18
Poslanec: Hlina, Alojz (SaS)
Druh vystúpenia: Vystúpenie v rozprave

10. Ďakujem veľmi pekne. Vážený pán minister, vážený pán predsedajúci, vážené kolegyne, kolegovia, som tu len ako nejaký, by som povedal, že technicko-administratívny pracovník, aby som teda povedal niečo o procese. Lebo o obsahu sa pri všetkých mojich schopnostiach, ktoré niekedy bývali o niečo väčšie, predsa len som už starší, neviem vyjadriť, lebo v zásade to nikto odo mňa nemôže ani spravodlivo požadovať. Viete, to je naozaj fantastické, ja teda poskytujem správu ľudu, hej, aby vedeli, že ako tento parlament funguje a ako prijímajú zákony, ktoré majú na vás vplyv. By ste neverili, že to koľko zaplatíte za rožok, hej, niekde tá cena sa tvorí aj tu. To, že ako vaše deti študujú a ako sa uplatnia, tiež sa niekde tvorí aj tu. A to vám poviem, teda poskytnem tú správu pre ľud, že ako to tu funguje. Mali sme predložený v skrátenom návrh zákona o emisných povolenkách a obchodovaní s emisnými kvótami, ktorý minister nechcel a keby bolo na ňom, tak je to všetko blbosť a neviem čo, ale peniažky nesmrdia, však povestné SNS-ácke obchodovanie s emisnými povolenkami, však o tom sme už niečo počuli. Ale predložil to v skrátenom, prešlo mu to v skrátenom, sme v druhom čítaní, pred hodinou bol výbor, na ktorom bol predložený 25-stranový pozmeňovací návrh. A to je čím som začal. Viem čítať celkom, dokonca som bol na rýchlokurze rýchločítania. Poviem vám takú zaujímavosť, že keď som bol mladý, som to aj skúšal, lebo napríklad to vedia Číňania, čiže majú znakové písmo, oni ako keby že fotia, hej, to je také že blokové čítanie. Niečo sa dá naučiť, možno aj pre tých, koho by to zaujímalo neskôr. Čítanie je ináč mimochodom aktuálna vec. Lebo čítanie zdražie teraz, takže rýchlo kupujte, kým sa dá, pôjde to hore. Čiže čítať viem, celkom rýchlo čítať viem, ale nedal som to. Nedal som. O jednej bol výbor, je štvrť na tri, nedal som to. Tých 25 strán som nedal, lebo ich treba vnímať v kontexte. Lebo to je, viete, to neni nejaký román, hej, kde vlastne, či sa zamilovala teraz alebo už vtedy, ale to je vlastne, že máte odrážku a máte odkaz a keď to chcete vnímať v kontexte, musíte si urobiť komparované znenie, musí to mať nejaký súvis. Nedal som to, ospravedlňujem sa, nezaslúžim si plat. Asi. Nie som robocop, ale predpokladám, že poslanci za SMER, HLAS a SNS to dali. Rudolf Huliak to predložil, oni všetci vedia, pani Matejičková spravodajkyňa presne vie, čo tam je, čoho sa to týka, je s tým úplne komfortná, vníma to v kontexte, mala komparované znenie, súvis s tým, prechodné, všetko má úplne zvládnuté. Takže ospravedlňujem sa, opozícia je naozaj zlá. V porovnaní so schopnosťami koalície a v tom, ako zvládajú veci, proste tu dávajú, dávajú, tak naozaj klobúk dole. Nuž, ale teraz vážne, nedá sa takto robiť. Naozaj sa nedá takto robiť. Pán minister zbabelý ešte poslal pána Keketiho. Na vás, pán Keketi, sa teším zajtra, vy ste tu, predložíte naozaj teda veľmi očakávanú legislatívnu iniciatívu, tak som pripravený sa k nej vyjadriť, hej, v nejakom, nejakom význame. Ale neviem presne, čo tu teraz robíte, lebo teda predpokladám, že vy o emisných povolenkách neviete ani to, čo ja, hej a už vôbec neviete nič o tomto pozmeňovacom návrhu. (Prerušenia vystúpenia predsedajúcim.) Gašpar Tibor, podpredseda NR SR Pán poslanec, nebuďme osobní, kľudne pokračujte, len toto sa mi zdá také, že hodnotíte pána ministra. Zastupuje tu ako člena vlády v súlade s rokovacím poriadkom. Hlina Alojz, poslanec NR SR Celkom som si nie celkom istý, či toto bolo na mieste, lebo to bolo také, akože nemám očakávania, ani spravodlivé nemôžem mať očakávania od pána Keketiho, vôbec to nie je osobné, hej, že či vie o emisných povolenkách, hej? Áno, ale ja len podávam správu ľudu, ono to platí, hej, že ako to tu funguje, hej, že proste rozprávame o emisných povolenkách takto a s niekým, s kým sa pri všetkej úcte nedá o tom rozprávať, lebo nemôžme od neho spravodlivo požadovať, že o tom niečo vie. No ale emisné povolenky majú vplyv na život, hej, ono to nejako vzniklo, aj klimatická zmena nejako vznikla, ale ignoranti to ignorujú. Viete, ja by som sa napríklad rád, keby som mal čas, čo som nemal, pardon, to si zdvihnem, (rečníkovi spadol na zem papier), naozaj rád porozprával o dražbách. Lebo napríklad vy tam vsádzate, lebo to nie je niečo, že ste zabudli predložku a spojku, a teda že legislatívno-technický nejaký nedostatok. Síce tam píšete v odôvodnení, že poväčšine všetko je, ale povedzte mi, že ako je odstránenie legislatívno-technického nedostatku, že vsádzate úplne nové paragrafy. To teda mi z logiky veci, znova nehodnotím to politicky, len tak technicko-administratívne, to mi nepríde ako odstránenie, precizovanie textu, že tam vložím nový paragraf. A je tam nový paragraf dražba kvót a využitie výnosov. Podľa mňa to je dosť zásadná vec, o ktorej by sa mala podľa mňa nejakým spôsobom viesť nejaká diskusia. Ja neviem presne, čo tam je. Poznajúc aktérov tohto filmu, hej, tam bude nejaká kuleha. Včera sme tu načapali ministra, že chcel znárodňovať, aj to priznal, v rozprave to priznal, samozrejme, svojsky to odôvodnil, hej, ale priznal to, že sme ich načapali. Tak nakoniec to upravili. A ešte sa obul do chudáka pána môjho kolegu Galeka a spomínal tu nejaký stredovek z pohľadu nejakého politického, lebo toto presne on robí. Nerozpráva o tom, o čom by mal, ale prekryje to niečím úplne iným, ale ľud tlieska, zdá sa. Neviem, naozaj neviem, že čo pomôže na to, aby sme upozornili, že to je zlé a ide to zlým smerom. Takže ja by som sa rád rozprával s niekým, kto by mi vedel dať vysvetlenie, že prečo tam nebol a teraz tam je ten paragraf, lebo mi príde dosť zásadný, hej, že ako sa s tými povolenkami bude nakladať. Mne sa princíp dražby prísne vzaté celkom páči. Rád by som sa o tom porozprával. Ale nechápem, že ako to celé vznikalo a došlo to do tohto, do tohto štádia. Takže, vážení občania, aby ste vedeli, takto my tu pracujeme. Takto sa staráme o to, aby ste sa mali lepšie. Vyzerá to bledo, dajte pozor. Ďakujem veľmi pekne.